open-index/open-wikipedia-markdown huggingface dataset:
Ľudovít Žello

**Ľudovít Žello** (* 7. august 1809, Banská Bystrica - † 21. november 1873, Malý Kereš) bol  pedagóg, básnik. Pseudonym: Dolnozemský Slovák

## Rodina
* otec Bohumil Žello
* matka Terézia rod. Báderová 

## Životopis
Pochádzal z remeselníckej rodiny. Ľudovú školu navštevoval v Banskej Bystrici, od 1821 v Budapešti, kde bol pomocníkom → J. Kollára, 1825-1829 študoval na evanjelický lýceu v Bratislave. Od roku 1929 pôsobil ako výpomocný učiteľ, neskôr ako učiteľ od 1834-1873 v slov.-maď.-nem. prostredí v Malom Kereši. Už v čase bratislavských štúdií písal nem. verše a venoval sa  prekladaniu z nem. literatúry. Myšlienkovo i formálne nadviazal na národnoobrodeneckú poéziu → J. Kollára. Vydal lyrickú zbierku Básně - verše ospevujúce slávnu minulosť a veľkú budúcnosť Slovenska. V almanachoch Zora, Lipa a v čsp. Orol, Květy, Pešťbudínske vedomosti a i. uverejnil viaceré vlastenecky ladené básne. Okrem básnickej tvorby sa venoval  numizmatike, majiteľ cennej numizmatickej zbierky. Roku 1862 vyznamenaný peštianskymi Slovanmi za epos Pád Miliducha strieborným kalichom s rus. a slov. nápismi.

## Pamiatky
* časť rukopisnej pozostalosti v Literárnom archíve Matice slovenskej

## Dielo
* Básně, Budapešť roku 1842

## Literatúra
* Slovenský biografický slovník

## Externé odkazy
* 
* Plné texty diel Ľ. Žella

Kategória:Slovenskí pedagógovia
Gustáv Zeman

**Gustáv Zeman** (* 7. jún 1906, Myjava† 1. marec 1980, Banská Bystrica) bol slovenský staviteľ, podnikateľ, účastník SNP, poslanec Slovenskej národnej rady za Demokratickú stranu (19451948) a&nbsp;mešťanosta Banskej Bystrice (19451946).

## Život
Narodil sa 7. júna 1906 v Myjave v rodine Daniela Zemana a Márie rod. Krupičková. Študoval na Vyššej priemyselnej škole staviteľskej v Bratislave, následne pokračoval v štúdiu v odbore architektúra a pozemné staviteľstvo na Vysokej škole technickej v&nbsp;Brne, avšak vysokoškolské štúdium nedokončil. Ako spolumajiteľ spoločnosti Ivaška a Zeman realizoval stavby všetkých druhov na strednom Slovensku.

Zúčastnil sa a organizačne prispel k Slovenskému národnému povstaniu. Bol spoluzakladateľom Revolučneho národného výboru (RNV) na Horehroní (1944) a predsedom RNV v&nbsp;Banskej Bystrici, ktorý sídlil v priestoroch jeho firmy. Po ústupe povstania do hôr slúžil ako príslušník partizánskej skupiny mjr. Petrova v Balážoch, jeho poradca pre otázky týkajúce sa Banskej Bystrice a okolia. Po oslobodení organizoval obnovenie miestnych orgánov v Banskej Bystrici, kde zastával funkciu mešťanostu (19451946). Na zjazde delegátov národných výborov 29. augusta 1945 v Banskej Bystrici bol zvolený za poslanca Slovenskej národnej rady za Demokratickú stranu. Slávnostný sľub zložil 14. septembra 1945.

V rokoch 19481950 bol vedúcim prevádzky Československých stavebných závodov v Banskej Bystrici, vykonávateľom stavebného dozoru generálneho projektanta Zdravoprojektu Bratislava na stavbe nemocnice v Banskej Bystrici (19761979). Popri svojej práci bol členom Mestského divadelného združenia v Banskej Bystrici, členom telovýchovných spolkov a organizátorom lyžiarskych aktivít v meste. Zomrel 1. marca 1980 v Banskej Bystrici.

## Vyznamenania
* 1947 – Rad SNP 1. triedy

## Referencie

## Literatúra
* 
* 
* 
* 

## Pozri aj
* Zoznam predstaviteľov mesta Banská Bystrica

## Zdroj
* 

Kategória:Osobnosti z Myjavy
Kategória:Osobnosti z Banskej Bystrice
Kategória:Politici DS
Ján Zeman (generál)

**Ján Zeman** (* 22. jún 1909, New York – † 29. júl 1993, Bratislava) bol  generál, protifašistický bojovník, partizánsky veliteľ.

## Životopis
Absolvoval Učiteľský ústav v Banskej Bystrici (1928). Pracoval ako učiteľ na rôznych miestach. 

Člen komunistickej strany od roku 1940. V dôsledku zapojenia do odboja pod policajným dozorom, bol preložený do Novej Bane. Z obyvateľov Novej Bane a okolia vytvoril Novobanský partizánsky oddiel a v hodnosti kapitána sa stal jeho veliteľom, neskôr komisárom oddielu J. Boroša partizánskej brigády Za slobodu Slovanov.

Po oslobodení tajomník MNV v Novej Bani a pracovník rezortov školstva a kultúry. Dôstojník Československej ľudovej armády, náčelník Hlavný politickej správy Ministerstva národnej obrany, v hodnosti generálporučíka preradený do zálohy, rehabilitovaný. Pracovník Slovenského národného múzea v Bratislave. Člen Ústredného výboru KSČ, Ústredného výboru KSS, poslanec Národného zhromaždenia. Autor článkov a príspevkov s tematikou protifašistického odboja a SNP. Nositeľ vysokých vyznamenaní.

## Vyznamenania
* Rad SNP 1. triedy (1945)
* Československý vojenský kríž 1939 (1946)
* Za zásluhy 1. stupňa (1946)
* Za pobedu na Germanijej (1947)

## Poznámka


## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Nositelia Československého vojnového kríža 1939
Kategória:Osobnosti z New Yorku
Kategória:Osobnosti SNP
Kategória:Partizánski velitelia
Kategória:Slovenskí generáli
Kategória:Slovenskí organizátori partizánskeho boja
Kategória:Členovia Ústredného výboru Komunistickej strany Česko-Slovenska
Zuzana Zemanová

**Zuzana Zemanová** (rod. Alexyová) (* 10. február 1910, Liptovský Mikuláš – † 26. január 1969, Bratislava) bola slovenská keramikárka.

## Rodina
* otec Gustáv Alexy
* matka Ema rod. Korytárová
* brat Janko Alexy

## Životopis
Študovala na Škole umeleckých remesiel v Bratislave na oddelení keramiky Júlie Horovej.  Základy modelovania získala u Ladislava Majerského. Významná predstaviteľka úžitkového umenia a priemyselného výtvarníctva v odbore úžitkovej keramiky a plastiky. Spolupracovala s architektmi pri dotváraní interiérov a exteriérov niekoľkých verejných budov na Slovensku. Realizovala keramickú stenu pre Dom kultúry v Banskej Bystrici (1965). Vystavovala doma i v zahraničí.

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí keramikári
Kategória:Osobnosti z Liptovského Mikuláša
Alfréd Zemanovský

**Alfréd Zemanovský** (* 2. september 1919, Linz - † 4. marec 1994, Podunajské Biskupice) bol  hudobný skladateľ.

## Životopis
Vedúci redaktor hudobného vydavateľstva Supraphon a Opus. Organizátor zborového spevu na Slovensku. Účastník rôznych skladateľských súťaží a festivalov doma i v zahraničí. Venoval sa prevažne tvorbe pre amatérske a detské spevácke zbory, 
úpravám ľudových piesní pre rôzne zborové obsadenia. V posledných rokoch života žil a tvoril v Banskej Bystrici (od 1986 ), predseda odbočky Slovenskej hudobnej únie v Banskej Bystrici. Publikoval články o dramatickej a interpretačnej úrovni speváckych zborov a podujatí. Nositeľ vyznamenaní a ocenení.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1919
Kategória:Úmrtia v 1994
Kategória:Slovenskí hudobní skladatelia
Kategória:Autori a interpreti detskej hudby
Ján Zemko

**Ján Zemko** (* 12. december 1939, Nižná Šuňava) je operný spevák (tenor).

## Životopis
V roku 1966 absolvoval štúdium koncertného a operného spevu na VŠMU v Bratislave (J. Blaho, A. Hrušovská). Od 1966 sólista opery DJGT v Banskej Bystrici. Spočiatku sa uplatňoval v lyrickom tenorovom repertoári: Gróf Almaviva (Barbier  zo Sevilly, 1966); Števo (Jej pastorkyňa, 1967); Alfréd (Traviata, 1968); (Princ Rusalka, 1977). Postupne rozšíril svoje postavy o lyricko-dram. repertoár: Cavaradossi (Tosca, 1975); Don José (Carmen, 1976); Paolino (Tajné manželstvo, 1985) a i. Vytvoril viacero postáv aj v spevohernom repertoári, najmä v klasických operetách: René (Gróf z Luxemburgu, 1980); Camilio (Nebo na zemi, 1982); Lucas (Mlynárka z Granady, 1986) a i. Pohostinne vystupoval na viacerých našich div.   scénach.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí operní speváci
Kategória:Tenoristi
Kategória:Členovia Štátnej opery
Štefan Zermegh

**Štefan Zermegh** (* 20. august 1796, Hoštiná – † 9. máj 1848, Klobušice) bol slovenský básnik a  úradník.

## Životopis
Pochádzal zo šľachtického rodu.Roku 1809 vstúpil do piaristickej rehole, noviciát absolvoval v Prievidzi a v Brezne, 1815 z rehole vystúpil.
Študoval na strednej škole v Trenčine, filozofiu na univerzite v Budapešti.
Bol menovaný za stoličného vicenotára, 18281840 preceptor a 18321848 aj podvýberca daní v Trenčianskej stolici. Prívrženec mladej bernolákovskej generácie. 

Literárne činný, 1827 knižne vydal latinskú oslavnú báseň, v rukopsie sa zachovalo ďalšie jeho dielo v bernolákovčine *Jóba príklady* a divadelná hra v 3 dejstvách.

## Literatúra
* Slovenský biografický slovník

## Externé odkazy
* 

Kategória:Slovenskí básnici
Kategória:Osobnosti z Púchova
Ernest Zenovicz

**Ernest Zenovicz** (* 27. apríl 1891, Gelnica – † 12. júl 1924, Lučenec, pochov.: Gelnica) bol banský úradník a právnik.

Jeho otec bol Zenon Zenovitz a matka Pavlína rod. Štefaniová.

## Životopis
Študoval na premonštrátskom gymnáziu v Košiciach, na košickej právnickej akadémii, na Vysokej škole baníckej a lesníckej v Banskej Štiavnici; 1914 JUDr., 1918 Ing. Od roku 1917 banský úradník, po vzniku ČSR hlavný banský komisár Banského kapitanátu v Banskej Bystrici a člen delimitačnej komisie, ktorá vymeriavala hranice medzi Slovenskom a Maďarskom. Aktivizoval a zavádzal do praxe slovenskú banskú terminológiu z maďarčiny preložil banskopolicajné predpisy. Po smrti Štefana Trúchleho pokračoval v zostavovaní Maďarsko-nemecko-slovenského slovníka baníctva a hutníctva.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 34 – evanjelická farnosť; pokrstený ako Ernö Sámuel Zenovicz

Kategória:Slovenskí banskí odborníci
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Gelnice
Ladislav Zgúth

**Ladislav Zgúth** (* 19. december 1889, Mošovce - † 16. január 1972, Martin), pochov.: Folkušová) bol evanjelický kňaz, publicista. Pseudonym: Kňaz zo Slovenska

## Rodina
* otec Peter Pavol Zgúth-Vrbický
* matka Adela rod. Šefranková

## Životopis
Študoval na gymnáziách v Banskej Bystrici, v Soproni a v Szarvasi (1902-1909), teológiu v Bratislave, na misionárskej škole v Betheli pri Bielefelde (Nemecko), v Soproni (1913-1914). Dňa 25. januára 1921 zvolený bol ako kaplán na uprázdnenú kňazskú stanicu v Báčskej Palanke, kde bol inštalovaný 17. júla 1921. Tu pôsobil až do 30. marca 1922. Neskôr bol prvým farárom   osamostatneného slov. evanjelického zboru v Erdeviku (1922-1950). Senior Sriemskeho seniorátu. Organizátor života slov. evanjelický na Dolnej zemi, účastník prvej synody slov. evanjelický, jej zapisovateľ, člen výboru na tvorbe cirkevnej legislatívy. Zaslúžil sa  o vybudovanie Národného domu a zriadenie slov. odd. na štátnej ľudovej škole. Publikoval články, úvahy, kázne i vlastné básne, písal o otázkach spisovnej slovenčiny v Juhoslávii. Predseda SNS v Srieme, člen výboru Slovákov v Dunajskom  bánstve, tajomník Slovenského čitateľského spolku.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Osobnosti z Mošoviec
Ján Zibrín

**Ján Zibrín** (* 29. september 1899, Brezno – † 11. august 1974, Brezno) bol advokát a kultúrny pracovník.

## Rodina
* otec Ján Zibrín
* matka Zuzana rod. Padličková
* manželka Viktória rod. Kusá 

## Životopis
V roku 1922 absolvoval štúdium práva na Karlovej univerzite v Prahe. Bol dlhoročným funkcionárom mesta Brezna. Vykonával funkciu mestského právnika (19351938), bol členom Mestského zastupiteľstva. V TJ Sokol bol starostom (19251938), cvičiteľom celoštátnych sokolských sletov a verejných telovýchovných vystúpení po Slovensku. Bol predsedom Klubu slovenských turistov a pracoval aj v horolezeckom oddiele. Ako demokrat sa stal členom Revolučného národného výboru v Brezne, potom bol zvolený za prvého podpredsedu ONV v Brezne. Pracoval aj v rôznych funkciách v evanjelický cirkvi. Vo svojom povolaní advokáta všetku svoju činnosť smeroval v prospech rodného mesta a Horehronia. Bol organizátorom a riaditeľom 1. zjazdárskych pretekov – Veľkej ceny Nízkych Tatier. (1928). V 2. svetovej vojne pracoval v podzemnom hnutí. Ako funkcionár Miestneho odboru Matice slovenskej (1919) presadzoval vytvorenie Gymnázia a Voj. reálky v Brezne. Predsedom MO MS bol 8 rokov do roku 1948. Jeho funkcionárska práca v MO MS bola ocenená Ústredím Matice slovenskej z Martina ďakovným listom, knižným darom od správcu MS J. C. Hronského.

## Literatúra
* Osobnosti matičného života v Brezne

## Externé odkazy
* 

Kategória:Slovenskí kultúrni pracovníci
Kategória:Slovenskí advokáti
Kategória:Osobnosti z Brezna
Viera Žifčáková

**Viera Žifčáková** (rod. Kováčiková) (* 14. marec 1946, Kežmarok - † 28. marec 1988, Detva) bola  športovkyňa-gymnastka, trénerka.

## Rodina
* otec: Ondrej Kováčik
* matka: Anna rod. Šterbáková 
* deti: Ján, Hana
* manžel: Ján Žifčák

## Životopis
Základnú školu navštevovala v Brne a v Banskej Bystrici (1952-1960), študovala na Strednej ekonomickej škole v Banskej Bystrici (1960-1964), na VŠE v Bratislave (1965-1970), 1970 Ing., absolvovala diaľkové štúdium trénerov na FTVŠ UK v Bratislave, tréner I. tr. Pôvodne inžinierka ekonómie. V mladosti aktívna gymnastka za Červenú hviezdu Banská Bystrica. Spoluzakladateľka, profesionálna trénerka a vedúca Tréningového strediska mládeže pri TJ Podpolianskych strojární v Detve. Trénerka Slov. ÚV ČSZTV a ÚV ČSZTV s pôsobiskom v Detve. Vychovala niekoľko úspešných čs. reprezentantiek na olympijských hrách, majstrovstvách sveta a Európy, Svetovom pohári a iných medzinárodných súťažiach.

## Ocenenie
* Roku 1983 vyznamenaná titulom Vzorný tréner

## Literatúra
* Slovenský biografický slovník

## Externé odkazy
* 

Kategória:Slovenskí športoví gymnasti
Kategória:Slovenské trénerky
Kategória:Osobnosti z Kežmarku
Juraj Zigler

**Juraj Zigler** (Georg) (*   Banská Bystrica) bol medikováč.

## Životopis
Medikováč z Banskej Bystrice. Usadil sa v Liptovskom Mikuláši (spomínaný do roku 1710).

## Literatúra
* Kto bol kto v histórii Banskej Bystrice 12552000
* Medikováčstvo

## Externé odkazy
* 

Kategória:Medikováči
Ján Zigmundík

**Ján Zigmundík** (* 1. apríl 1846, Vrbové – † 26. február 1938, Pezinok) bol slovenský pedagóg, spisovateľ, publicista a prekladateľ.

Pseudonym: Laicus, Ľudomil, Rovný, Ján Rovný
Antivaxer

## Životopis
Študoval na nemeckom reálnom gymnáziu v Bratislave, matematiku a fyziku na polytechnickom inštitúte vo Viedni, nedokončil, na učiteľskej preparandii v Banskej Bystrici (18661867). Učiteľ na ľudovej škole v Trenčianskej Teplej, Trenčianskych Tepliciach, Pezinku. V roku 19041919 žil v Bratislave, kde sa venoval iba literárnej činnosti a publicistike, neskôr pôsobil aj ako bankový úradník. Pedagogickej vede sa začal venovať v Banskej Bystrici, z poverenia učiteľského zboru v Banskej Bystrici napísal a vydal svoju pedagogickú prvotinu *Úryvky z výchoslovia*. Autor učebníc, učebných textov a cvičebníc, ktoré aj upravoval a prekladal. Popri pedagogike študoval aj problematiku prírodných vied, botaniky, medicíny, živých jazykov, literárnej histórie, dejepisu a zemepisu. Pozornosť si zasluhuje jeho propagácia zdravotníckej osvety (zásady domáceho liečenia, prírodoliečby, prevencie, alopatickej liečby). V publicistike písal úvahy, state, úvodníky, v ktorých písal o politickom dianí, hospodárstve, sociálnej práci, literatúre, biografii a histórii. Agilný národný, osvetový a ľudovýchovný pracovník, člen Muzeálnej slovenskej spoločnosti a Spolku svätého Vojtecha, vynikajúci hudobník, dirigent spevokolu, organista, huslista i tenorista v hudobných spolkoch v Pezinku i v Bratislave. Organizátor ochotníckeho divadla a Mestskej verejnej knižnice v Pezinku. Politickú aktivitu vyvíjal v intenciách Slovenskej národnej strany.

## Pamiatky
* pamätná tabuľa na dome, v ktorom žil, a pomenovanie ulice v Pezinku
* korešpondencia v Literárnom archíve Matice slovenskej

## Dielo
* Úryvky z výchoslovia (Paedagogie), Banská Bystrica roku 1867
* Škola reči slovenskej, Skalica roku 1881
* Škola reči maďarskej, Skalica roku 1882
* "Učme naše deti rátať" čili malý počtovníček, Ružomberok roku 1898
* Počiatky domáceho liečenia čili základy vodo- a prírodoliečby, Bratislava roku 1919
* Smierenie náboženstva s vedou, Trnava roku 1926

### Dielo v elektronickej podobe
* ''Škola reči slovenskej''. Trnava: Fr. Urbánek, 1923. 47 s. - dostupné online v Digitálnej knižnici UKB

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí spisovatelia
Kategória:Slovenskí publicisti
Kategória:Osobnosti z Vrbového
Andrej Zima

**Andrej Zima** (* 14. december 1910, Vislanka – † 9. apríl 1984, Banská Bystrica) bol pedagóg a gréckokatolícky kňaz rusínskeho pôvodu.

## Životopis
Stredoškolský profesor, kaplán a katechéta v Humennom a v Prešove. Politicky prenasledovaný, väznený (1950). Riaditeľ Akčného výboru gréckokatolíckej cirkvi (od 1. augusta 1968). Kurič, údržbár v Stavebnom bytovom družstve v Banskej Bystrici (od 1962). Pracovník Krajskej hygienickej stanice v Banskej Bystrici (od 1963). Na dôchodku žil v Banskej Bystrici (od 1983).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* ZIMA, Andrej, ml. In: 

## Externé odkazy
* 
* Zostal verný svojmu biskupovi, rusyn.sk, male-pribehy

Kategória:Slovenskí gréckokatolícki kňazi
Kategória:Slovenskí pedagógovia
Kategória:Slovenské osobnosti rusínskeho pôvodu
Kategória:Politickí väzni komunistického režimu v Česko-Slovensku
Kategória:Osobnosti z Vislanky
Jeremiáš Zima

**Jeremiáš Zima** (Zimani) (*   Slovensko) bol murár.

## Životopis
Murársky majster v Banskej Bystrici (doložený 1666). Zúčastnil sa pri obnovovaní hradu Likava a kaštiela sv. Žofie v Ružomberku.

## Literatúra
* Kto bol kto v histórii Banskej Bystrice 12552000
* Vlastivedný časopis

## Externé odkazy
* 

Kategória:Murári
Izidor Žiak

náhľad|Hrob I. Ž. Somolického v Banskej Bystrici
**Izidor Žiak** (* 10. február 1863, Turčiansky Michal - † 25. január 1918, Banská Bystrica) bol slovenský spisovateľ, redaktor, národný pracovník, úradník.

Pseudonym: Izidor Žiak Somolický, Izidor Žiak-Somolický, Slovenkin, Som., Somolický, Vrahobor Somolický, V. Somolický.

## Životopis
Jeho otec bol mlynár Ján Žiak a matka Mária rod. Rohová. Študoval na katolíckom gymnáziu v Banskej Bystrici (1877-1882), šiestu gymnaziálnu triedu absolvoval súkromne (1882-1883),  štúdiá nedokončil. Roku 1883 krátko učiteľ a kantor, neskôr pisár v advokátskej kancelárii Andreja Hanzlíka v Banskej  Bystrici, redaktor Národných novín v Martine (1896-1899), 1899 sa začas zdržiaval u J. Martičeka v Lopeji, potom opäť pisár v kancelárii Andreja Hanzlíka v Banskej Bystrici. Do národného a kultúrneho pohybu sa zapojil počas gymnaziálnych štúdií v Banskej Bystrici, pod osobným vplyvom Jána Bottu. Za jeho postoje ho Ján Klamárik prinútil odísť z banskobystrického gymnázia. Plodný spisovateľ a publicista, no jeho kvantitatívne bohatá tvorba výraznejšie neovplyvnila smerovanie slovenskej literatúry. Knižne vydal zbierku lyrických veršov, pokúšal sa i o prózu, autor besedníc, čŕt a rozprávok. Písal aj drobné dramatické dielka, prekladal z americkej, francúzskej, ruskej a ukrajinskej literatúry. V publicistike sa okrem politických príspevkov zameral na ľudovýchovnú a osvetovú tematiku. Prispieval do domácej i krajanskej tlače. Niektoré jeho básne boli preložené aj do iných slovanských jazykov.

## Pamiatky
* rodný dom s pamätnou tabuľou (od 1987) v Turčianskom Michale,
* dom, v ktorom býval a zomrel, s pamätnou tabuľou (od 1943) a hrob s náhrobníkom na katolíckom cintoríne v Banskej Bystrici,
* pomník od F. Motošku (sadra 1926) v Literárnom múzeu Matice slovenskej,
* pomenovanie ulice v Bratislave,
* rukopisná pozostalosť a fotodokumentačný materiál v Literárnom archíve Matice slovenskej
* pomenovanie ulice v rodnej dedine v Turčianskom Michale

## Dielo
* Na svite, Ružomberok roku 1892
* Bájky, Martin roku 1899
* S kroka na krok a Chodil po pánoch, Martin roku 1907
* Striga a Doviedol somára miesto kravy, Martin roku 1909
* Otvorený list p. Antonovi Bielkovi..., Banská Bystrica roku 1899

## Literatúra
* Slovenský biografický slovník

## Externé odkazy
* 
* *[http://digitalna.kniznica.info/s/ft1J5JW7zU Spevy ku čarovnej hre Zakliaty mládenec]* z r. 1932 - dostupné v Digitálnej knižnici UKB
* Záznam o narodení a krste v matrike riadok 3 - farnosť Turčiansky Michal

Kategória:Osobnosti z Turčianskych Teplíc
Kategória:Slovenskí spisovatelia
Kategória:Slovenskí publicisti
Kategória:Slovenskí redaktori
Michal Zibrin (advokát)

**Michal Zibrin** (* 20. august 1867, Brezno – † 6. október 1917, Brezno) bol slovenský advokát a národnokultúrny pracovník.

Jeho bol otec Michal Zibrin (povolaním čižmár), matka Zuzana rod. Lepiniová a syn Michal Zibrin (18991968).

## Životopis
Navštevoval ľudovú školu v Brezne, študoval na gymnáziu v Banskej Bystrici (18781886), na právnickej akadémii v Kluži a na právnickej fakulte univerzity v Budapešti, JUDr. Advokátsky koncipient v Banskej Bystrici, advokát v Brezne. Vedúca osobnosť slovenského národného hnutia na Horehroní, člen výkonného výboru Slovenskej národnej strany. Zaslúžil sa o rozvoj slovenského peňažníctva na Horehroní, spolkový advokát, neskôr i správca Pomocnice, úverovej banky úč. spol. v Brezne, ktorú pretvoril v prosperujúci ústav, člen správy Zvolenskej ľudovej banky úč. spol. Člen Muzeálnej slovenskej spoločnosti.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 95 - evanjelická farnosť; pokrstený ako Johann Martin Slovenszky

Kategória:Osobnosti z Brezna
Kategória:Slovenskí advokáti
Valent Zimmermann

**Valent Zimmermann** (Zimerman) (* Slovensko) bol baník, vodca baníckeho povstania.

## Životopis
Baník a správca Bratstva Božieho tela v Banskej Bystrici (1525). Jeden z vodcov baníckeho povstania v Banskej Bystrici (15251526).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Baníci
Kategória:Osobnosti baníckych povstaní
Bohuslav Žingor

**Bohuslav Žingor** (známy skôr ako **Bohuš Žingor**; * 26. máj 1910, Bystrička – † 3. november 1944, Pohronský Bukovec) bol slovenský úradník, protifašistický bojovník a účastník SNP.

Bohuš a Viliam Žingor boli ocenení IN MEMORIAM Maticou slovenskou v roku 2025, cenu prevzal vnuk Viliama Peter Žingor.

## Životopis
Narodil sa v rodine Jozefa Žingora a Augusty rod. Korbeľovej. Bol bratom Viliama Žingora. Navštevoval ľudovú a meštiansku školu v Martine, absolvoval jednoročný kurz vo Vrútkach. Úradník mestskej správy, advokátskych kancelárií, neskôr v Matici slovenskej a v Neografii v Martine. Od roku 1939 účastník protifašistického hnutia, spolupracovník brata Viliama, od 1943 organizátor partizánskeho hnutia v Turci. Člen revolučného národného výboru v Bystričke. Príslušník partizánskej jednotky brata Viliama, počas jeho neprítomnosti jej veliteľ, spravodajca 2. československej partizánskej brigády gen. M. R. Štefánika, po 16. septembri 1944 veliteľ spisovne Hlavného štábu partizánskych oddielov na Slovensku v Banskej Bystrici. Po ústupe povstalcov sa v skupine s deťmi Vilama Žingora uchýlil do kúpeľov Sliač a neskôr do chaty nad Pohronským Bukovcom. Po tom, čo oblasť obkľúčili 3. novembra Nemci poslali skupinu žien z chaty do obce, čím ich zrejme zachránil pred likvidáciou. Padol v boji pri Pohronskom Bukovci toho istého dňa spolu s Oldřichom Vrbom a Štefanom Kunom. Bol aj pochovaný v Bystričke.

## Ocenenie
* Roku 1945 vyznamenaný Radom SNP I. triedy in memoriam

## Pamiatky
* hrob s náhrobníkom na Bystričke
* meno na pamätných tabuliach na budove bývalého revolučného národného výboru v Bystričke a na budove Neografie v Martine

## Literatúra
* Slovenský biografický slovník

## Externé odkazy
* 

Kategória:Slovenskí úradníci
Kategória:Slovenskí partizáni
Kategória:Osobnosti SNP
Kategória:Slovenské vojenské osobnosti
Kategória:Osobnosti z Bystričky
Filip Zipser

**Filip Zipser** (Tzipser, Tzippser) (* Banská Bystrica  † 6. august 1528, Slovensko) bol mešťan, vodca baníckeho povstania.

## Životopis
Začas žil na Spiši, neskôr banskobystrický mešťan. V roku 15251526 sa zapojil do povstania baníkov v Banskej Bystrici, spoluorganizátor a vodca najradikálnejších akcií, v lete 1528 ho chytili a po niekoľkotýždňovom väzení popravili.

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1528
Kategória:Mešťania
Kategória:Osobnosti baníckych povstaní
Kategória:Popravené osobnosti
Kategória:Osobnosti z Banskej Bystrice
Gabriel Zmeškal

**Gabriel Zmeškal** - "Zmeskál de Domanovecz" (* 19. apríl 1755, Banská Bystrica) bol advokát, verejný činiteľ.

## Rodina
* otec Gabriel Zmeškal
* matka Katarína rod. Meerwaldtová
* brat Mikuláš Zmeškal

## Životopis
Pochádzal z oravského zemianskeho rodu, matka Katarína rod. Meerwaldtová bola Banskobystričanka. Vyštudoval právo, pôsobil ako advokát v Banskej Bystrici, neskôr mestský richtár v Banskej Štiavnici. Roku 1825 poslanec uh. snemu za Banskú Štiavnicu a člen jej komisie pre Banské záležitosti. Testamentárne zriadil základinu, z kt. boli vyplácané príspevky chudobným nevestám v Banskej Bystrici a Banskej Štiavnici.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike – evanjelická farnosť; pokrstený ako Gabriel Zmeskal

Zmeškal, Gabriel
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia 19. apríla
Kategória:Slovenskí advokáti
Kategória:Osobnosti z Banskej Bystrice
Mikuláš Zmeškal

**Mikuláš Zmeškal** - "Zmeskál de Domanovecz" (* 20. november 1759, Leštiny - † 26. jún 1833, Viedeň) bol  hudobný skladateľ, úradník.

## Rodina
* otec Gabriel Zmeškal
* matka Katarína rod. Meerwaldtová
* brat Gabriel Zmeškal

## Životopis
Pochádzal z oravského zemianskeho rodu, matka Katarína rod. Meerwaldtová bola Banskobystričanka. Študoval na evanjelický gymnáziu v Banskej Bystrici, 1770-1778 s podporou K. Pálfiho na Tereziane vo Viedni, 1782 zložil advokátsku skúšku v Budapešti. Hudobne vzdelaný, základy hry na klavíri získal pravdepodobne v rodisku, potom študoval hru na violončelo u A. Krafta vo Viedni. Úradník Hontianskej stolice, advokátsky kandidát v Budapešti, úradník, nakoniec jeden z riaditeľov a radca  dvorskej kancelárie vo Viedni. Vynikajúci violončelista, venoval sa aj skladbe komornej hudby. Vo Viedni získal významné postavenie v hudobnom živote mesta, jeden z najbližších priateľov L. van Beethovena, priateľ J. Haydna. Beethoven mu  venoval Qurtetto serioso f moll, op. 95 (1810) a Haydn 6 zo svojich tzv. Slnečných kvartet, op 20. Z jeho korešpondencie s Beethovenom sa zachovalo okolo 150 listov a odkazových lístkov.

## Pamiatky
* rkp. skladieb v Gesellschaft für Musikfreunde a korešpondencia s L. van Beethovenom v Österreichische National Bibliothek vo Viedni

## Literatúra
* Slovenský biografický slovník

## Externé odkazy
* 
* Významné osobnosti 
* Indexovaný záznam o narodení a krste v matrike – evanjelická farnosť; pokrstený ako Nicolai Pauli Zmeskal

Kategória:Osobnosti z Leštín
Kategória:Slovenskí hudobní skladatelia
Kategória:Slovenskí violončelisti
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Jozef Zoch

**Jozef Zoch** (Cochius) (* 28. marec 1798, Veličná – † 26. január 1867, Ľubietová) bol slovenský včelár a farbiar.

## Životopis
Jeho otec bol Pavol Zoch, matka Mária rod. Bobrovnická a brat Ctiboh Zoch. Pôsobil ako farbiarsky majster v Ľubietovej, člen mestskej rady. Známy včelársky praktikant, ktorý sa vo väčšej miere venoval chovu a expedícii včelích matiek. Patril medzi najväčších chovateľov matiek talianskeho plemena na Slovensku. Zakladajúci člen revúckeho gymnázia a Matice slovenskej, rozširovateľ slovenských časopisov.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 28 - evanjelická farnosť Veličná

Kategória:Slovenskí včelári
Kategória:Slovenskí remeselníci
Kategória:Osobnosti z Veličnej
Jozef Žmuráň

**Jozef Žmuráň** (* 26. február 1921, Bobrov - † 26. september 1982, Bratislava) bol elektrotechnický inžinier, energetik.

Jeho otec Jozef Žmuráň, matka Mária rod. Šoltísová.

## Životopis
Študoval na Strednej priemyselnej škole strojníckej v Banskej Bystrici (1939-1943), na Elektrotechnickej fakulte SVŠT v Bratislave (1943-1948), 1948 Ing., 1970 CSc. Pôsobil ako energetický referent Dopravných závodov mesta Bratislava, inšpektor výstavby elektrární Elektrovodu, výskumný pracovník Energetických laboratórií SAV, Výskumného ústavu energetického v Bratislave. Vo vedeckom výskume sa zameral na otázky rozvoja elektrizačnej sústavy. Zúčastnil sa na posudzovaní projektu sústavy vodných diel na Dunaji. Autor výskumných správ, štúdií a článkov v zborníkoch Výskumného ústavu energetického.

## Literatúra
* Slovenský biografický slovník

## Externé odkazy
* 

Kategória:Slovenskí elektrotechnici
Kategória:Slovenskí energetici
Kategória:Osobnosti z Bobrova
Gustáv Zoch

náhľad|Gustáv Zoch
**Gustáv Zoch** (* 3. júl 1884, Cerovo - † 10. február 1924, Bratislava) bol slovenský evanjelický kňaz, náboženský spisovateľ, dramatik.

Jeho otec bol Stanislav Zoch, matka Paulína rod. Leustachová a brat Samuel Zoch.

## Životopis
Základy vzdelania získal u otca, študoval na gymnáziu v Banskej Bystrici, Petrinji a v Soprone, kde maturoval, teológiu v Bratislave, 1909 ordinovaný za kňaza. Kaplán u Jána Slávika v Dačovom Lome, evanjelický farár v Hodruši, v Lubine, po 1918 dekan považsko-novomestského školského okr., seniorálny presbyter a vnútromisijný referent nitrianskeho seniorátu. Agilný nar., ľudovýchovný, kultúrny a osvetový pracovník. Prostredníctvom prednášok propagoval moderné formy hospodárstva, zvlášť ovocinárstva, iniciátor ochotníckeho divadla. Autor divadelnej hry, spoluautor a zostavovateľ kázní. Publicistické aktivity orientoval na náboženské otázky evanjelický cirkvi, jej školstva a histórie, náboženskej výchovy. Zverejňoval cirkevné a svetské aktuality z nitrianskeho seniorátu, výsledky osvetovej a ľudovýchovnej práce.

## Pamiatky
* báseň M. Braxatorisa-Sládkovičovho Nad rakvou Gustáva Zocha, evanjelického farára lubinského (Stráž na Sione, 32, 1924, č. 3, s. 23-25).

## Dielo
* *Z otroctva k slobode*, Bratislava roku 1920

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 10; pokrstený ako Gusztáv Cziril Czoch
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Osobnosti z Cerova
Kategória:Slovenskí dramatici
Miroslav Zolvík

**Miroslav Zolvík** (* 2. jún 1917, New York – † 31. júl 1983, Banská Bystrica) bol  dôstojník, vojenský letec, protifašistický bojovník.

## Rodina
* otec Vít Zolvík
* matka Anna rod. Strnisková 

## Životopis
V roku 1931-1932 učeň-automechanik, 1932-1935 navštevoval kovoobrábateľský odbor na škole práce v Kostelci nad Orlicí. Počas vojenskej základnej služby absolvoval poddôstojnícku školu a neskôr účastník viacerých vojenských kurzov, 1946   vykonal skúšku dôstojníkov letectva v zálohe, 1948 pozorovateľ letec 1.tr., 1954 šturman 3.tr., 1964 letec navigátor 1. kategórie. Od roku 1939 veliteľ autodielní v Banskej Bystrici, 1942 letec v Nitre, 1943 učiteľ navigácie na leteckej škole v Trenčianskych Bohuslaviciach a v Banskej Bystrici. Po vypuknutí SNP pracovník Veliteľstva 1. čs. armády na Slovensku v Banskej Bystrici. Prostredníctvom tajných vysielačiek udržiaval spojenie s centrami čs. zahraničného odboja v Londýne  a Istanbule, rádiotelegrafista vysielačky Vít, spravodajského odboru Min. nár. obrany v Londýne; vysielala zo Sliača a mestských kasární v Banskej Bystrici (január-október 1944). Po oslobodení sa zaslúžil o výchovu čs. vojenských letcov, spoluautor príručky goniometrickej navigácie.

## Ocenenie
* Roku 1946 vyznamenaný Čs. vojnovým krížom 1939, Radom SNP I.tr., Čs. vojenskou medailou Za zásluhy 2.st., roku 1969
* Zaslúžilý letec ČSSR

## Literatúra
* *[[Slovenský biografický slovník]]*

## Externé odkazy
* 

Zolvík, Miroslav
Zolvík, Miroslav
Zolvík, Miroslav
Anton Samuel Zorkóci

**Anton Samuel Zorkóci -** "Zorkóczy de Zorkócz alias Zorkovszky" (* 13. jún 1845, Banská Bystrica-Radvaň - ?) bol pedagóg.

## Životopis
Pochádzal zo zemianskej rodiny Jána Zorkóci a jeho manželky Alžbety rodenej Plevzákovej. Študoval na gymnáziu v Banskej Bystrici a v Banskej Štiavnici, evanjelickú teológiu v Bratislave, 1871-1873 filozofiu, matematiku a fyziku na univerzite vo Viedni, v Bazileji, v Lausanne, 1873-1874 v Budapešti. Od 1874 profesor prírodopisu a matematiky na evanjelickom lýceu v Bratislave, od 1894 jeho riaditeľ. Roku 1893-1895 redigoval spravodaj bratislavského evanjelického lýcea. Roku 1896 člen správy mesta Bratislavy.

## Literatúra
* Slovenský biografický slovník

## Externé odkazy
* 
*Záznam o narodení a krste v matrike záznam číslo 70 – evanjelická farnosť Radvaň; pokrstený ako Antal-Samuel Zorkotzy

Kategória:Narodenia v 1845
Kategória:Slovenskí pedagógovia
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia 13. júna
Kategória:Osobnosti z Radvane
Stanislav Zoch

náhľad|Náhrobný kameň Stanislava Zocha v banskobystrickom evanjelickom cintoríne
náhľad|Stanislav Zoch
**Stanislav Zoch** (* 30. január 1852, Jasenová – † 27. november 1911, Banská Bystrica) bol slovenský pedagóg, publicista, osvetový pracovník. Pseudonym: Cerovan.

Jeho otec bol Ctiboh Zoch, matka Anna rod. Zochová, bratia Ivan Branislav Zoch, Cyril Zoch, Pavol Peter Zoch a synovia Samuel Zoch a Gustáv Zoch.

## Životopis
Študoval na Prvom slovenskom gymnáziu v Revúcej, kupecký učeň v Ružomberku, neskôr opäť gymnaziálny študent v Revúcej. V roku 18711874 učiteľ na evanjelickej ľudovej škole v Ponikách, 18741908 v Banskej Hodruši a v Cerove, 19091911 pokladník filiálky Zvolenskej ľudovej banky v Banskej Bystrici. Agilný nár., ľudovýchovný a osvetový pracovník; v učiteľskej praxi realizoval výchovu v národnom duchu, organizoval ochotnícke divadlo. Zriadil cirkevnú školskú knižnicu v Cerove. V miestach pôsobísk podporoval hospodársky pokrok, bol uznávaný ovocinár a včelár. Literárne a publicisticky činný, skladal pohrebné verše, písal pedagogické príspevky, propagoval školské knižnice. Upozorňoval na staré tlače a archeologické pamiatky. Autor početných hospodárskych článkov. Vyznamenaný na hospodárskej výstave v Bratislave.

## Literatúra
* Slovenský biografický slovník

## Externé odkazy
* 
* Indexovaný záznam o narodení a krste v matrike číslo 1 - evanjelická farnosť Jasenová

Kategória:Slovenskí publicisti
Kategória:Slovenskí pedagógovia
Kategória:Osobnosti z Jasenovej
Karol Jaroslav Zorkócy

**Karol Jaroslav Zorkócy** - "Zorkóczy de Zorkócz alias Zorkovszky**"** (* 9. január 1824, Banská Bystrica – † 9. február 1883, Žibritov) bol  evanjelický kňaz, básnik, publicista. Pseudonym: Pohronský

## Rodina
* otec Jozef Zorkócy
* matka Zuzana rod. Sluchovinyová

## Životopis
Ľudovú školu navštevoval v Banskej Bystrici, nižšie gymnaziálne triedy absolvoval v Gemeri, vyššie na evanjelickom lýceu v Banskej Štiavnici, 1845 – 1847 študoval teológiu na evanjelickom lýceu v Bratislave, od 1850 na teologickej fakulte vo Viedni. Počas štúdií učil v Pukanci, po štúdiách bol do roku 1855 vychovávateľom v rodine A. Battika vo Vlkanovej, 1855 – 1883 evanjelickým farárom a učiteľom v Žibritove. Literárne začal tvoriť v kruhu mladej štúrovskej mládeže na evanjelickom lýceu v Bratislave. Sprvu písal vlastenecky orientované básne a ponášky na ľudovú pieseň, neskôr sa venoval tvorbe detskej literatúry; v Banskej Bystrici vyšli Rečňovanky pre slovenské školy 2, do ktorých prispel 50 básňami (1855). Okrem básní písal i populárno-náučné a informatívne články, ktoré publikoval v slovenských periodikách a v kalendároch. Polyglot, ovládal latinský, nemecký a maďarský, čiastočne francúzsky, grécky a taliansky jazyk. Participoval na národných podujatiach, v roku 1861 finančne prispel na stavbu pomníka Ľ. Štúra, člen MS.

## Dielo
* Rečňovanky pre slovenské školy 2, Banská Bystrica roku 1855 (zostavovateľ A.H. Škultéty, hlavný spoluautor)

## Literatúra
* Slovenský biografický slovník

## Externé odkazy
* 
*Záznam o narodení a krste v matrike – evanjelická farnosť; pokrstený ako Carolus Zorkouszky

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Banskej Bystrice
Kategória:Slovenskí básnici
Kategória:Slovenskí publicisti
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Vitalij Zraževský

**Vitalij Zraževský** (* 31. december 1898, Špikov – † 20. október 1984, Banská Bystrica) bol architekt.

## Rodina
* otec Roman Lavrentovič Zraževský
* matka Mária Vasilievna rod. Vyhovská 

## Životopis
V roku 1918 maturoval, architektúru študoval na ČVUT v Prahe, 1927-1931 pracoval popri štúdiu v projekčných kanceláriách v Prahe. V rokoch 1931-1936 pôsobil ako architekt v Prahe, 1936-1945 samostatný architekt vo Zvolene a v Banskej Bystrici. Počas SNP spolupracoval ako prekladateľ sovietskej vojenskej spravodajskej služby. Po vojne pracoval ako projektant pozemných stavieb vtedajších Stredoslovenských elektrární v Banskej Bystrici (1949-1952), vedúci územného plánovania na odbore výstavby Krajského národného výboru v Banskej Bystrici (1952-1960), a ako pracovník Stavoprojektu v Banskej Bystrici (1960-1980). Podieľal sa na architektonickej úrovni niektorých elektrárenských zariadení na Slovensku; autor administratívnej budovy a bytovej časti Stredoslovenských elekrární v Banskej  Bystrici (1948), podrobného územného plánu Brezno-Diel, Šumiac a i. Vo svojej tvorbe sa zameriaval na obytné a obchodné stavby, vypracoval územné plány viacerých rekreačných oblastí a obcí na hornej Orave.

## Literatúra
* Slovenský biografický slovník

## Externé odkazy
* 

Kategória:Slovenskí architekti
Kategória:Absolventi Českého vysokého učení technického
Samuel Zorkóczy

**Samuel Zorkóczy** - "Zorkóczy de Zorkócz alias Zorkovszky**"** (* 8. november 1869, Banská Bystrica† 25. apríl 1934, Budapešť) bol banský inžinier zemianskeho pôvodu.

## Životopis
Narodil sa v zemianskej rodine Karola Zorkóczyho a jeho manželky Paulíny rodenej Wágnerovej. Študoval na stredných školách v Bratislave, 18871890 hutníctvo na Baníckej a lesníckej akadémii v Banskej Štiavnici. V roku 18911893 asistent na Katedre hutníctva na Baníckej a lesníckej akadémii, od 1894 zamestnanec Rimamuránsko-salgotarjánskej železiarskej úč. spoločnosti v Budapešti a i. železiarskych spoločností v Uhorsku. Po 1. svetovej vojne pracoval na obnove železiarskej výroby v Maďarsku. Funkcionár profesijných spolkov a spoločností.

## Pamiatky
* pamätná medaila maďarskej baníckej a hutníckej spoločnosti s portrétom (1936)

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 95 – evanjelická farnosť Radvaň; pokrstený ako Samuel Theodor Zorkóci

Kategória:Slovenskí banskí inžinieri
Kategória:Hutnícki inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Banskej Bystrice
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Pochovaní na cintoríne Kerepesi
Armin Zsolnai

**Armin Zsolnai** (tiež **Žolnai**, pôvodne **Grün**) bol   slovenský pivovarník a podnikateľ.

## Životopis
Vlastník pivovaru v Banskej Bystrici na Hornej ulici; výrobca piva pod názvom Zlato prameň. Držiteľ "Grand Prix" (1908) v Paríži, v Londýne a v Ríme.

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Slovenskí podnikatelia
Alexander Zrebený

**Alexander Zrebený** (* 22. január 1922, Hodruša-Hámre – † 1. september 1985, Zvolen) bol slovenský archivár, múzejník a historik.

## Životopis
Jeho otec bol Alexander Zrebený a matka Katarína rod. Dekiská.

V roku 19391947 študoval na gymnáziu v Banskej Štiavnici, potom teológiu v Banskej Bystrici (nedokončil); 19611966 externe študoval históriu a archívnictvo na Filozofickej fakulte UK v Bratislave, 1974 PhDr. Pôsobil ako učiteľ-organista na rozličných miestach, riaditeľ ŠOKA v Trenčíne a vo Zvolene, archívu SAV v Bratislave, odborný pracovník Slovenského banského múzea v Banskej Štiavnici, riaditeľ Mestského múzea v Novej Bani. Vo vedeckom výskume sa zaoberal dejinami miest  a obcí stredného Slovenska, baníctva, remeselnej výroby ap. v stredoslovenskom regióne. Autor monografií, archívnych súpisov, obrazových a vlastivedných publikácií, článkov, štúdií v odborných časopisoch a zborníkoch. Člen redakčnej rady zborníka Stredné Slovensko: Vlastivedný zborník Stredoslovenského múzea v Banskej Bystrici.

## Literatúra
* Slovenský biografický slovník

## Externé odkazy
* 

Kategória:Slovenskí múzejníci
Kategória:Slovenskí archivári
Kategória:Slovenskí historici
Kategória:Osobnosti z Hodruše-Hámrov
Ján Zvara

**Ján Zvara** (* 12. február 1963, Banská Bystrica) je bývalý slovenský atlét, skokan do výšky. Získal bronzovú medailu na halových Majstrovstvách sveta v atletike v roku 1987. 

## Kariéra
S atletikou začínal v roku 1975 v ZŤS Detva. Svoje najväčšie úspechy zaznamenal ako pretekár Sparty Praha, kde pôsobil v rokoch 1984 – 1988. Jeho trénerom bol bronzový medailista z Majstrovstiev Európy v atletike v roku 1954 v Berne Jaroslav Kovář.

V halovej sezóne v roku 1985 sa zúčastnil v dňoch 18. – 19. januára na prvom ročníku Svetových halových hier v atletike (predchodca halového MS v atletike) v Paríži, kde sa umiestnil s výkonom 221 cm na 6. mieste. Dňa 10. februára prekonal v Jablonci nad Nisou ako prvý česko-slovenský skokan do výškyonal iba 220 cm, čo stačilo na delené 7. miesto. V letnej sezóne zvíťazil na európskom pohári v Moskve. Na halových majstrovstvách Európy 1986 v Madride skončil na 8. mieste a na európskom šampionáte pod holým nebom v Stuttgarte obsadil 9. miesto. 

### Sezóna 1987
Jednu z najúspešnejších sezón zažil v roku 1987, keď si vylepšil osobné rekordy v hale i pod holým nebom na 236 cm. Prvým vrcholom sezóny boli v dňoch 21. - 22. februára Halové majstrovstvá Európy v atletike vo francúzskom Liévin. Kvalifikácia nebola na programe a finále sa zúčastnilo štrnásť výškarov. Zvara dokázal prekonať 233 cm, ale medailu nevybojoval. Skončil tesne pod stupňami víťazov, na 4. mieste.  Druhým veľkým šampionátom boli prvé oficiálne halové majstrovstvá sveta, ktoré sa konali v USA v Indianapolise. V trinásťčlennom finále Zvara prekonal výšku 234 cm a vybojoval bronzovú medailu.  Na druhom ročníku Majstrovstiev sveta v atletike 1987 v Ríme sa prebojoval z kvalifikácie do finále, kde znova zdolal hranicu dvoch metrov a tridsiatich centimetrov. Výkon 232 cm stačil na konečné 7. miesto. 

### Osobné rekordy
Sedemkrát posunul hodnotu slovenského rekordu (227cm - 1985, 236cm - 1987).

* hala - **236 cm** – 14. február 1987, Jablonec nad Nisou
* dráha - **236 cm** – 23. august 1987, Praha

## Literatúra
* Československý biografický slovník

## Referencie

## Externé odkazy
* 

Kategória:Osobnosti z Banskej Bystrice
Kategória:Slovenskí skokani do výšky
Kategória:Skokani do výšky
Juraj Žubor

**Juraj Žubor** (* 8. máj 1940, Banská Bystrica – † 10. november 1991, Banská Bystrica) bol pedagóg, športovec-futbalista, basketbalový tréner.

## Životopis
Stredoškolský profesor telesnej výchovy na SVŠ (dnes Gymnázium Andreja Sládkoviča), neskôr na gymnáziu J. G. Tajovského v Banskej Bystrici. Zaslúžil sa o rozvoj futbalu a basketbalu v Banskej Bystrici. Tréner ženského basketbalu v Banskej Bystrici. Futbalista za dorast TJ ČH Banská Bystrica (1957 – 1959), futbalista za seniorov TJ Dynamo Banská Bystrica-Rudlová (1970 – 1971 a 1973 – 1974).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Slovenskí futbalisti
Kategória:Slovenskí basketbaloví tréneri
Melichar Alagi

**Melichar Alagi** (Allaghy, Alaghy) - "Alaghy de Bekény" (* 1587, Pácin† 15. jún 1631, hrad Pácin) bol uhorský krajinský hodnostár.

## Rodina
* otec Gašpar Alagi
* matka Veronika, rodená Šerédiová
* manželka Barbora, rodená Nyáryová, dcéra Pavla Nyáryho

## Životopis
Pôsobil ako zemplínsky župan v rokoch 1622-1631. V rokoch 1625-1631 krajinský sudca. Roku 1620 vyslanec na betlenovskom banskobystrickom sneme. Účastník bojov proti Turkom. Od roku 1629 hornouhorský kapitán. Kráľovský radca a komorník (kráľovský dverník v rokoch 1618-1625). Je pochovaný v Lelesi.

## Literatúra
* ALAGI, Melichar. In: 

## Externé odkazy
* 

Kategória:Narodenia v 1587
Kategória:Úmrtia 15. júna
Kategória:Úmrtia v 1631
Kategória:Krajinskí hodnostári
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Henrik Alpár

**Henrik Alpár** (*   Slovensko?) bol fotograf.

## Životopis
Okrem portrétnej a skupinovej fotografie robil snímky aj pre pohľadnice. Fotograf a majiteľ fotografickej a umeleckej dielne v Banskej Bystrici (okolo roku 1900).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí fotografi
Kategória:Narodenia v 19. storočí
Kategória:Úmrtia v 20. storočí
Krištof Ján Anders

**Krištof Ján Anders** (*   Slovensko?) bol evanjelický kňaz.

## Životopis
Ev. kňaz pre slov. a nem národnosť v Banskej Bystrici (1781-1787)

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Evanjelickí kňazi
Michael Allert

**Michael Allert** (*   Slovensko?) bol zlatník.

## Životopis
Zlatník v Banskej Bystrici (spomínaný 1693-1701). Cechovým majstrom zlatníckym bol v roku 1685, 1687, 1692.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí zlatníci
Kategória:Narodenia v 17. storočí
Kategória:Úmrtia v 18. storočí
Alexander Andreánsky

Barón **Alexander Andreánsky** (*Andreánszky de [[Liptovský Ondrej|Liptószentandrás]]*; * 7. máj 1802, Romhány - † 12. september 1873, Slovensko?) bol župný hodnostár, právnik.

## Životopis
Jeho otec bol Jób Andreánsky (*de Liptószentandrás*) a matka Rozália rod. Brlóová. Príslušník šľachtického rodu z Liptova. Komorský banský radca v Banskej Štiavnici, 1849-1853 hlavný dištriktuálny komisár pre Tekovskú, Hontiansku, Novohradskú a Zvolenskú župu so sídlom v Banskej Bystrici, 1853 miestodržiteľ v Oradei,  potom predseda dištriktuálnej súdnej tabule v Bratislave, 1862-1964 administrátor hontianskej župy, c.k. skutočný tajný radca a štátny radca. Popredný predstaviteľ rakúskej štátnej správy v období bachovského absolutizmu na Slovensku, vo funkcii hlavný dištriktuálneho komisára v Banskej Bystrici sa snažil o zavedenie národnostnej a jazykovej rovnoprávnosti , po revolučných udalostiach 1848-1849 umožnil získať štátnu službu viacerým predstaviteľom predstaviteľom slovenského národného hnutia, intervenoval  za omilostenie biskupa → J. Rudňanského odsúdeného za účasť v maďarskej revolúcii, usiloval sa aj o usporiadanie v cirkevnom školstve a po zrušení urbára vysvetľoval ľudu v osobitnom letáku rozdiel medzi urbárskymi a neurbárskymi povinnosťami. Roku 1844 poverený spoluprácou pri vypracovaní nového banského zákona.

## Ocenenie
* Vyznamenaný Radom železnej koruny, 1868 Radom Leopolda III. a povýšený do barónskeho stavu 

## Literatúra
* ANDREÁNSKY, Alexander. In: 

## Externé odkazy
* 

Kategória:Slovenskí právnici
Kategória:Slovenskí šľachtici
Kategória:Uhorskí šľachtici
Štefan Arborelly

**Štefan Arborelly** (* Slovensko?) bol rímskokatolícky kňaz, jezuita.

## Životopis
Predstavený banskobystrického jezuitského kláštora, ktorý podľa mestskej kroniky kúpil (1656) záhradu na Štiavničkách pre potreby rádu od Wolfganga Oxa zo Sonnau (predstavený banskobystrickej komory).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Úmrtia v 17. storočí
Kategória:Slovenskí jezuiti
Pavol Austerlitzer

**Pavol Austerlitzer** (* Jihlava) bol evanjelický kňaz, pedagóg.

## Životopis
Prívrženec reformácie, exulant z Moravy. Rektor latinskej školy v Banskej Bystrici (1623).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 16. storočí
Kategória:Osobnosti z Jihlavy
Kategória:Slovenskí evanjelickí kňazi